ఇంగ్లండ్‌ 182/6 (20 ఓవర్లు)
వెస్టిండీస్‌ 183/4 (18.1 ఓవర్లు)
గేల్‌ సెంచరీతో పరుగుల సునామీ
నిలకడగా ఇంగ్లాండ్‌ టాపార్డర్‌
ముంబై : వరల్డ్‌ టి20లో భాగంగా జరిగిన మ్యాచ్‌లో ఇంగ్లండ్‌పై వెస్టిండీస్‌ గెలుపొందింది. కాగా టాస్‌ గెలిచిన వెస్టిండీస్‌ ఫీల్డింగ్‌ ఎంచుకోగా ఇంగ్లాండ్‌ మొదట బ్యాటింగ్‌క దిగి భారీ స్కోర్‌ సాధించింది.నిర్ణీత 20 ఓవర్లలో ఆరు వికెట్లు కోల్పోయి 182 పరుగులు చేసింది.ఓపెనర్లు జాసన్‌ రాయ్,హేల్స్‌ ధాటిగా ఆడారు. కాగా మొదటి నుంచి భారీ స్కోరు సాధించాలనే టార్గెట్‌తో ఇంగ్లండ్‌ దూకుడుగా ఆడింది.ఇక 37 పరుగులకు రాయ్ వికెట్‌ కోల్పోయిన తరువాత వచ్చిన బ్యాట్స్‌మెన్‌ రెండంకెల స్కోరు చేశారు.ఒకవైపు వికెట్లు కోల్పోతున్నా ఆటగాళ్లు నిలకడగా ఆడటంలో స్కోర్‌ వేగంగా కదిలింది.కాగా రూట్‌ 48 పరుగులు, బట్లర్‌ 30 పరుగులు చేయడంతో పాటు కెప్టెన్‌ మోర్గాన్‌ 27 పరుగులతో నాటౌట్‌గా నిలిచాడు.విండీస్‌ బౌలర్లలో ఆండ్రీ రస్సెల్‌,డ్రేన్‌ బ్రావో ఒక్కొక్కరు రెండు వికెట్లు తీసుకోగా, బెన్‌ ఒక వికెట్‌ తీసుకున్నాడు.
గేల్‌ సెంచరీ
ఇంగ్లాండ్‌ నిర్ధేశిత టార్గెట్‌ను వెస్టిండీస్‌ చేధించింది.విధ్వంసక బ్యాట్స్‌మెన్‌ క్రిస్‌గేల్‌ పరుగుల సునామీ సృష్టించడంతో వెస్టిండీస్‌ విజయం సాధించింది.మ్యాచ్‌లో గేల్‌ వరుస సిక్సర్లతో చెలరేగుతుంటే ఇంగ్లండ్‌ బౌలర్లు దగ్గర సమాధానం లేకుండా పోయింది.గేల్‌కు సామ్యూల్‌ చక్కని సహకారాన్ని అందించాడు.ఈ క్రమంలో గేల్‌ కేవలం 47
బంతుల్లోనే సెంచరీ సాధించడం విశేషం.ఒపెనర్‌ చార్లెస్‌ జిరో పరుగుల వద్ద ఔట్‌కాగా సామ్యూల్స్‌ 37 పరుగులు,రామ్‌డిన్‌ 12 పరుగులు,బ్రావో 2 పరుగులు చేసి ఔటయ్యారు.కాగా రస్సెల్‌ 16 పరుగులతో నాటౌట్‌గా నిలిచాడు.